**ЈУ “ДНЕВНИ ЦЕНТАР ЗА ДЈЕЦУ И ОМЛАДИНУ СА СМЕТЊАМА И ТЕШКОЋАМА У РАЗВОЈУ”**

**БЕРАНЕ**

**ИЗВЈЕШТАЈ**

**О РАДУ ЈАВНЕ УСТАНОВЕ ЗА 2020. годину**

**Јануар 2021. године**

Садржај:

Увод 3

Организациона и кадровска структура 4

Садржај рада, циљеви и корисници 5

Рад са корисницима6

Финансијски извјештај 8

Управљање ризицима 11

Јавне набавке .............................................................................................................................. 12

Оцјена стања и постигнутих резултата и програмска орјентација........................................ 13

На основу чл. 26 Статута ЈУ “Дневни центар за дјецу и омладину са сметњама и тешкоћама у развоју Беране“ директор ЈУ Дневни центар за дјецу и омладину са сметњама у развоју Беране“, предлаже

**Извјештај о раду за 2020. годину**

**I УВОД**

 ЈУ „Дневни центар за дјецу и омладину са сметњама и тешкоћама у развоју Беране“ (у даљем тексту Дневни центар), као установа социјалне и дјечије заштите на локалном нивоу, обавља дјелатност у складу са Законом о социјалној и дјечијој заштити ("Службени лист Црне Горе", бр. 027/13 од 11.06.2013, 001/15 од 05.01.2015, 042/15 од 29.07.2015, 047/15 од 18.08.2015, 056/16 од 066/16 од 20.10.2016, 001/17 од 09.01.2017, 031/17 од 12.05.2017, 042/17 од 050/17 од 31.07.2017), Законом о васпитању и образовању дјеце са посебним образовним потребама (Сл. Лист ЦГ бр. 80/04, 45/10), Статутом Дневног центра и Одлуком о оснивању Јавне установе „Дневни центар за дјецу и омладину са сметњама и тешкоћама у развоју Беране“.

 Оснивач Дневног центра је Општина Беране, а регистрован је за обављање следећих дјелатности:

87.3- Рад установа за стара лица и лица са посебним потребама.

87.30- Обухвата смјештај и услуге његе за стара лица и лица са посебним потребама која нијесу у стању да се старају сама о себи или не желе да живе самостално. Њега укључује смјештај, храну, надзор и помоћ у свакодневном животу, као што је услуга одржавања домаћинства. У неким случајевима ове јединице обезбјеђују квалификовану медицинску његу за оне који се налазе у издвојеним просторијама у оквиру установе.

 Програмом рада утврђени су послови и задаци Дневног центра, чији основни садржај је утврђен Статутом Дневног центра, а који су у функцији развоја истог и задовољавања потреба од значаја за кориснике услуга, њихове породице, као и непосредног интереса за локално становништво.

**II ОРГАНИЗАЦИОНА И КАДРОВСКА СТРУКТУРА**

План и програм рада за 2020. годину ЈУ „Дневни центар за дјецу и омладину са сметњама и тешкоћама у развоју Беране“ реализован је са 27 запослених и то:

1. Директор ВСС
2. Секретар ВСС
3. Економиста ВСС
4. Педагог ВСС (2 извршиоца)
5. Психолог ВСС (3 извршиоца)
6. Дефектолог ВСС
7. Васпитач ВШС
8. Физиотерапеут ВСС (2 извршиоца)
9. Логопед ВСС
10. Медицинска сестра /техничар ССС (5 извршилаца)
11. Његователица ССС (2 извршиоца)
12. Возач ССС
13. Хигијеничарка ССС
14. Куварица ССС
15. Домар/ложач ССС
16. Магационер ССС
17. Стражар ССС (2 извршиоца)

 Радно мјесто директора је мандатно. 23 запослених има уговор о раду на неодређено вријеме а 3 запослених на одређено вријеме.

 У извјештајном периоду закључена су 3 уговора о раду на одређено вријеме и то ради замјене привремено одсутних запослених.

 Органи Дневног центра су Управни одбор и директор. Управни одбор је орган управљања Дневним центром и чине га три члана:

* Зорица Бабић- предсједница Управног одбора,
* Соња Савић- члан и
* Сефо Кожар- члан

 У 2020. години одржано је 3 сједницe Управног одбора на којима су разматрана различита питања из надлежности Управног одбора, која су везана за рад и пословање Дневног центра.

Дневним центром руководи директор Милош Бракочевић.

**III САДРЖАЈ РАДА, ЦИЉЕВИ И КОРИСНИЦИ**

 ЈУ „Дневни центар за дјецу и омладину са сметњам и тешкоћама у развоју Беране” почео је са радом 19.12.2013. године. Дневни центар је социјални сервис за дјецу са сметњама и тешкоћама у развоју, утемељен на интерсекторском приступу у коме се пружа широка лепеза услуга (социјализација, њега, социјална и медицинска рехабилитација, оспособљавање за самосталност у активностима дневног живота, слободне активности, подршка родитељима) и васпитно-образовни рад у којем се стичу вјештине неопходне за свакодневни живот.

 Дневни центар има за циљ заштиту, промоцију и унапређење права дјеце са сметњама и тешкоћама у развоју, социјализацију и друштвену интеграцију на основу пружања једнаких могућности, као и социјалну инклузију у друштвену средину. У складу са дјелатностима и циљевима Дневни центар пружа услуге и то:

* дневни боравак,
* пружање осмочасовне његе,
* социјализација,
* рехабилитација-елементарни физикални третман,
* елементарно образовање дјеце,
* друштвена и професионална активација дјеце,
* едукација родитеља за самопомоћ и помоћ дјеци,
* патронаже услуге и
* друге услуге у складу са статутом и законом.

 Корисничко право Дневног центра имају дјеца и омладина са сметњама и тешкоћама у развоју од 3 до 27 година. Захтјев за процјену способности дјетета се подноси Комисији за усмјеравање. Комисија за усмјеравање доноси рјешење о усмјеравању дјетета у Дневни центар, ако се не може образовати у редовним васпитно - образовним установама или посебном одјељењу. На основу рјешења Комисије за усмјеравање ЈУ Центар за социјални рад Беране и Андријевица доноси рјешење којим се утврђује право на боравак дјетета у ЈУ Дневни центар.

 На дан 31.12.2020. године у Дневном центру право на коришћење услуга је имало 29 корисника.

 Од укупног броја корисника 17 је било мушког а 12 женског пола, а према узрасту: 3-6 година 6 корисника, 7-17 година 18 корисника и 18-27 година - 5 корисника.

 Корисници у Дневном центру имају два оброка и ужину.

 Корисници у Дневном центру сазријевају, развијају своје преостале могућности, оспособљавају се за самосталан живот и рад. У најкраћем, све активности у раду са корисницима се своде на један заједнички задатак: оспособити дјецу и омладину за што самосталнији и независнији живот и рад, учинити да буду што мање зависни од непосредне помоћи, надзора и старања своје породице, шире и уже друштвене заједнице и тиме испоштовати један од основних принципа бриге о овој популацији, деинституционализацију. Рад стручног тима у центру, реализује се кроз групни и индивидуални (третмански рад).

**IV РАД СА КОРИСНИЦИМА**

У извјештајном периоду у раду са корисницима били су укључени стручни радници различитих профила, а програм се реализовао кроз групни и индивидуални облик рада.

 Опсервационим периодом, индивидуалним радом и одговарајућим третманима откривају се способности корисника и ради се на њиховом максималном развоју. За сваког корисника, у сарадњи са родитељима, се припрема индивидуални годишњи и мјесечни план рада. У раду са корисницима неопходан је тимски рад. На основу мултидисциплинарне процјене постављају се јасни циљеви на свим пољима рада, израђују индивидуални и групни програми и планира укључивање у разне друге активности.

 Од самог почетка води се евиденција о свим корисницима, односно сваки корисник има досије који садржи: фотографију дјетета, основне податке, рјешење Секретаријата за општу управу и друштвене дјелатности општине Беране о усмјерењу дјетета у Дневни центар, рјешење Центра за социјални рад за општине Беране и Андријевица којим је кориснику утврђено право на боравак у Дневном центру, здравствени картон, опис и сугестије родитеља о особинама и навикама корисника, извјештај из опсервационог периода, индивидуални програм корисника Дневног центра, индивидуални планови корисника Дневног центра који се тренутно реализују, листе праћења постигнућа корисника, налаз и мишљење стручних лица додатно ангажованих у Дневном центру, отпусне листе и извјештаје љекара специјалиста.

 У протеклом периоду, корисници су постигли напредак у више области. Примјетни су позитивни резултати код корисника и то из области социјализације, такође и из области грубе и фине моторике. У значајном дијелу су се социјализовали. Неки од корисника су постигли вјештине у сфери самопомоћи и одржавања хигијенских навика. Чланови стручног тима су израдили индивидуалне планове подршке за сваког корисника.

 Одређени број корисника је укључен у спортске активности кроз програме које организује Специјална олимпијада Црне Горе.

 Стручни тим ради са дјецом по програму који се прилагођава корисницима према способностима, могућностима и интересовањима. Активностима у Дневном центру се поклања посебна пажња, а све у најбољем интересу корисника, да им вријеме проведено у установи буде што потпуније и садржајније. Стручни тим прави ритам дана на основу којег ради са дјецом.

 Како је у већем дијелу извјештајног периода због пандемије вируса ковид-19 и поштоваЊа прописаних мјера непосредан рад са корисницима у установи био онемогућен услуге су, колико је то било могуће, пружане преко онлајн платформе.

 За разлику од ранијих година, због пандемије вируса ковид-19 и настојања да се сачува здравље како корисника тако и запослених у установи, изостале су бројне манифестације, обиљежавање значајних датума као и учешће корисника у разним културним и спортским активностима.

**V ФИНАНСИЈСКИ ИЗВЈЕШТАЈ**

ПРИХОДИ

|  |  |  |  |  |
| --- | --- | --- | --- | --- |
| Приходо од донација | Планирани износ | Остварени износ | Одступања | Разлог |
| Министарство финансија и социјалног старања | 54.000,00 | 18.825,00 | 35.175,00 | Обустава рада због ситуације изазване kовид-19 пандемијом |
| Општина Беране | 200.000,00 | 179.850.00 | 20.150,00 | Недостатак средстава за реализацију планираног буџета за 2020год. |
| Приходи од разних појединаца и пословних партнера | 3.000,00 | 4.431,95 | 1.431,95 |  |
| ПС. Текући рачун НЛБ Банка | 9.977,94 |  |  |  |
| ПС. Текући рачун Прва Банка | 465,41 |  |  |  |
| ПС. Текући рачун ЦКБ  | 492,00 |  |  |  |
| ПС. Девизни рачун НЛБ Банка | 1.658,51 |  |  |  |
| Благајна | 219,70 |  |  |  |
| УКУПНО | 269.813,56 | 203.106,95 | 56.756,95 |  |

РАСХОДИ

|  |  |  |
| --- | --- | --- |
| Врста расхода | Остварени током 2020 год. | Процентуално учешће у укупним расходима |
| Нето зараде за 2020год. | 125.880,48 | 59,22% |
| Разлика нето плата по споразуму са Општином | 14.120,40 | 6,64% |
| Обавезе за порезе и доприносе како на запосленог тако и на послодавца | 29.154,35 | 13,72% |
| Обавезе за порезе и доприносе како на запосленог тако и на послодавца по споразуму са Општином |  |  |
| Трошкови пореза и доприноса по репрограму за 2014 и 2016 год. | 15.908,88 | 7,48% |
| Трошкови осигурања од незгоде на раду | 937,02 | 0,44% |
| Трошкови задружним савезима за рекреацију | 205,10 | 0,10% |
| Накнаде члановима УО  | 1.712,00 | 0,81% |
| Трошкови горива за превоз дјеце и сл.  | 1.663,94 | 0,78% |
|  Трошкови телекомуникационих услуга | 2.621,75 | 1,23% |
| Трошкови прехрамбених услуга | 3.547,26 | 1,67% |
| Трошкови хигијене |  902,35 | 0,42% |
| Трошкови канцеларијског и едукативног материјала | 315,25 | 0,15% |
| Трошкови за утрошену електрицну енергију  | 1.292,82 | 0,61% |
| Трошкови техничког прегледа и осигурања аута  | 646,81 | 0,30% |
| Трошкови поправке аута  | 816,10 | 0,38% |
| Трошкови гријања (пелет)  | 4.007,52 | 1,89% |
| Трошкови комуналних услуга | 286,49 | 0,13% |
| Трошкови здравствених услуга | 1.475,25 | 0,69% |
| Трошкови платног промета у земљи |  541,98 | 0,25% |
| Трошкови за смјетај и исхрану на терену |  |  |
| Трошкови слузжбеног путовања |  243,36 | 0,11% |
| Трошкови за рођендан дјеце и друге накнаде и награде.  | 1.962,56 | 0,92% |
| Трошкови за униформе радника и осталу робу  | 1.756,25 | 0,83 |
| Трошкови уговора о дјелу | 350,00 | 0,16% |
| Трошкови репрезентација у земљи | 405,74 | 0,19% |
| Трошкови казни за преступке и прекрсаје |  |  |
| Трошкови рекламе у земљи(израда слика, захвалнице и плакете за разне донаторе) | 84,70 | 0,04% |
| Трошкови сировина и основног материјала, тј. (радови на дворишту и остале поправке у Дневном центру и др) | 1.614,80 | 0,76% |
| Трошкови одрзавања основних средстава | 110,00 | 0,05% |
| Пренешене обавезе по основу добављача из 2019год |  |  |
| УКУПНО | 212.563,16 | 100% |

Укупне неизмирене обавезе из 2020-те године

|  |  |
| --- | --- |
| Обавезе за порезе и доприносе како на запосленог тако и на послодавца за 2014 и 2016 год по репрограму | 91.762,09 |
| Нето зараде за запослене увећане за порезе и доприносе како запослени тако и послодавац. | 150.526,62 |
| Разлика нето плата по споразуму са Општином | 15.183,89 |
| Разлика за порезе и доприносе како на запосленог тако и на послодавца по споразуму са Општином | 26.326,76 |
| Обавезе за рекреацују запослених | 221,23 |
| Накнаде члановима УО  | 162,00 |
| Обавезе према добављачима у земљи  | 182,83 |
| Обавезно осигурнје запослених  | 512,72 |
| УКУПНО | 284.878,14 |

Стање средстава на рачунима на 31.12.2020 .године

|  |  |
| --- | --- |
|  Текући рачун НЛБ Банка | 427,14 |
|  Текући рачун Прва Банка | 465,46 |
|  Текући рачун ЦКБ  | 492,00 |
|  Девизни рачун НЛБ Банка | 1.658,54 |
| Благајна | 314,34 |
| УКУПНО | 3.357,48 |

 Средства за финансирање Дневног центра обезбјеђују из средстава буџета Општине Беране, надлежног министарства, аплицирањем на конкурсе донатора, донација, поклона као и пројеката.

 Бројне су и честе робне и новчане донације привредника и појединаца.

**VI УПРАВЉАЊЕ РИЗИЦИМА**

 Управљање ризицима представија законску обавезу, предвиђену чланом 12 став 1 тачка 2 Закона о управљању и унутрашњим контролама у јавном сектору ("Службени лист Црне Горе", бр. 075/18 од 23.11.2018).

 Сходно члану 14 наведеног Закона, управљање ризицима се дефинише као "поступак идентификовања, процјене, праћења и контроле могућих околности, које могу неповољно утицати на остваривање утврђених циљева субјекта и предузимање потребних мјера ради смањења ризика до нивоа разумне увјерености да ће циљеви бити остварени".

 Управљање ризицима, сходно члану 14 став 3 наведеног Закона врши се на основу Стратегије управљања ризицима коју годишње утврђује руководилац субјекта.

 Стратегијом управљања ризицима поставља се оквир за увођење праксе управљања ризицима као неопходног елемента доброг управљања.

 Стратегија управљања ризицима представља циљеве и користи од управљања ризицима, одговорности за управљање ризицима, као и преглед оквира који је потребно успоставити како би се успјешно управљало ризицима.

 У ЈУ Дневни центар за дјецу и омладину са сметњама и тешкоћама у развоју” Беране je у извјештајном периоду донијета Стратегија за управљање ризицима и успостављен је регистар ризика.

**VII ЈАВНЕ НАБАВКЕ**

|  |  |  |  |  |  |
| --- | --- | --- | --- | --- | --- |
| Редни број | Назив планиране набавке | РеализованоДа/не | Износ | Назив поступка набавке | Напомена |
| 1. | Регистрација моторног возила | Да | 293,54 € | Једноставна набавка |  |
| 2. | Допуна тонера | Да | 151,25 € | Једноставна набавка |  |
| 3.  | Униформе | Да | 1756,25 € | Једноставна набавка |  |
| 4. | Колективно осигурање запослених | Да | 954,72 € | Једноставна набавка |  |
| 5. | Храна, намирнице и средства за одржавање хигијене | Да | 7857,85 € | Једноставна набавка |  |
| 6. | Дрвени пелет за гријање | Да | 4007,52 € | Једноставна набавка |  |
| 7. | Гориво | Да | 8709,09 € | Једноставна набавка |  |
| 8. | Медицинска средства | Да  | 593,55  | Једноставна набавка |  |
| 9. | Одржавање возила | Да  | 816,10 € | Једноставна набавка |  |
| 10. | Санитарни прегледи | Да  | 448,10 € | Једноставна набавка |  |
| 11. | Канцеларијски материјал | Да  | 164,00 € | Једноставна набавка |  |

**VIII ОЦЈЕНА СТАЊА И ПОСТИГНУТИХ РЕЗУЛТАТА И ПРОГРАМСКА ОРЈЕНТАЦИЈА**

 Дневни центар Беране ће наставити са редовном реализацијом активности предвиђеном годишњим планом и програмом рада.

 Све активности се спроводе плански и организовано што доприноси квалитетном пружању услуге корисницима.

 Постојећи кадровски потенцијал је у складу са Правилником о ближим условима за обављање стручних послова у социјалној и дјечијој заштити. Запослени ће наставити да унапређују своја знања и способности путем додатног образовања, усавршавања, едукација и праћења савремених метода рада у области заштите дјеце и омладине са сметњама и тешкоћама у развоју.

 Дневни центар ће предузимати мјере на промовисању услуге дневног боравка што подразумијева укључивање шире заједнице у читав процес.

 Као и претходних година Дневни центар Беране ће настојати да успостави сарадњу, као и да продуби постојећу, са релевантним установама и организацијама а све у циљу унапређења укључености својих корисника у локалну заједницу.

 У дијелу сарадње са сродним установама и НВО имали смо добру сарадњу са: Секретаријатом за општу управу и друштвене дјелатности Општине Беране, надлежним министарством, Центром за социјални рад Беране, ЈЗУ Дом здравља Беране, основним и средњим школама у општини Беране, медијима, НВО „Корак наде“, НВО „Љепша будућност“, УНИЦЕФ, осталим Дневним центрима у Црној Гори, Заводом за социјалну и дјечију заштиту.

 Породицама корисника се пружају обавјештења везана за рад са њиховом дјецом, здравствено стање и све промјене у понашању, одласцима на излете, учешћима у разним садржајима у нашој установи и ван ње. Посебна сарадња са породицама је у рјешавању проблема социјалне природе. Родитељи су у директном контакту са стручним радницима и сваког дана могу у предвиђеном времену доћи на консултације везане за њихову дјецу. Редовно се организују и родитељски састанци.

**Беране, 27. јануар 2021. године**

 **ДИРЕКТОР**

 **Милош Бракочевић**